CELEX: 32011R0589
Language: et
Date: 2011-06-20 00:00:00
Title: Komisjoni rakendusmäärus (EL) nr 589/2011, 20. juuni 2011 , millega muudetakse rakendusmäärust (EL) nr 302/2011, millega avatakse teatavate koguste suhkru erakorraline imporditariifikvoot turustusaastaks 2010/2011

21.6.2011   
            
            
               ET
            
            
               Euroopa Liidu Teataja
            
            
               L 161/7
            
         KOMISJONI RAKENDUSMÄÄRUS (EL) nr 589/2011,
   20. juuni 2011,
   millega muudetakse rakendusmäärust (EL) nr 302/2011, millega avatakse teatavate koguste suhkru erakorraline imporditariifikvoot turustusaastaks 2010/2011
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 187 koostoimes artikliga 4,
   ning arvestades järgmist:
   
               (1)
            
            
               Suhkru hinnad maailmaturul on 2010/2011. turustusaasta esimestel kuudel olnud pidevalt kõrged, mis on aeglustanud importi eelkõige kolmandatest riikidest, kelle suhtes kohaldatakse teatavaid sooduslepinguid.
            
         
               (2)
            
            
               Sellise olukorraga silmitsi seistes võttis komisjon hiljuti vastu meetmed täiendavate suhkrukoguste toomiseks Euroopa Liidu turule. Need meetmed hõlmavad komisjoni 3. märtsi 2011. aasta määrust (EL) nr 222/2011 (millega kehtestatakse erimeetmed seoses kvoodivälise suhkru ja isoglükoosi Euroopa Liidu turule toomisega turustusaastal 2010/2011, kohaldades vähendatud kvoodiületamise tasu), (2) millega suurendati suhkru ja isoglükoosi kättesaadavust Euroopa Liidu turul 526 000 tonni võrra, ning komisjoni 28. märtsi 2011. aasta rakendusmäärust (EL) nr 302/2011 (millega avatakse teatavate koguste suhkru erakorraline imporditariifikvoot turustusaastaks 2010/2011), (3) millega peatati CN-koodi 1701 alla kuuluva suhkru imporditollimaksud 300 000 tonni suurusele kogusele.
            
         
               (3)
            
            
               Suhkru importi seestöötlemise korra raames vähendati vastavalt komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik) (4) 3. peatükile ning töötlev tööstus suurendas kvoodikohase suhkru kasutamist eksporditavates toodetes. Need arengud on säilitanud pingelise olukorra seoses varustamisega Euroopa Liidu turul, mis võib tekitada turustusaasta viimaste kuude jooksul tarneraskusi kuni uue saagi saabumiseni.
            
         
               (4)
            
            
               Seega ohustavad suhkru kõrged hinnad maailmaturul suhkru kättesaadavust Euroopa Liidu turul. Seepärast tuleb suurendada rakendusmäärusega (EL) nr 302/2011 kehtestatud 300 000 tonni suurust kogust, mille suhtes peatatakse suhkru imporditollimaksud, 200 000 tonni võrra.
            
         
               (5)
            
            
               Vastavalt komisjoni 25. septembri 2009. aasta määruse (EÜ) nr 891/2009 (millega avatakse teatavad ühenduse tariifikvoodid suhkrusektoris ja sätestatakse nende haldamine) (5) artiklile 11 tuleb suhkrutoodete imporditariifikvootide avamine vastavalt määruse (EÜ) nr 1234/2007 artiklile 187 järjekorranumbriga 09.4380 (erakorraline importsuhkur), nende toodete kogused, mille puhul imporditollimaksude kohaldamine peatatakse, ja tariifikvoodi kehtivusperiood kindlaks määrata eraldiseisva õigusaktiga. Rakendusmäärusega (EL) nr 302/2011 peatati imporditollimaksude kohaldamine 300 000 tonni CN-koodi 1701 alla kuuluva suhkru suhtes.
            
         
               (6)
            
            
               Seepärast tuleks rakendusmäärust (EL) nr 302/2011 vastavalt muuta.
            
         
               (7)
            
            
               Põllumajandusturgude ühise korralduse komitee ei ole eesistuja määratud tähtaja jooksul oma arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 302/2011 artikli 1 esimesele lõigule lisatakse järgmine lause:
   
      „Imporditollimaksude kohaldamine täiendava 200 000-tonnise koguse suhtes peatatakse ajavahemikul 1. juulist 2011 kuni 30. septembrini 2011.”
   
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Määrus kehtib kuni 30. septembrini 2011.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. juuni 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  ELT L 60, 5.3.2011, lk 6.
   
      (3)  ELT L 81, 29.3.2011, lk 8.
   
      (4)  EÜT L 253, 11.10.1993, lk 1.
   
      (5)  ELT L 254, 26.9.2009, lk 82.